NaiveNeuron/SloPal huggingface dataset:
Aštaryová, Zuzana, poslankyňa NR SR (2011-02-02):
Vážený pán predseda, vážené panie poslankyne, vážení páni poslanci, dovoľte mi, aby som v zmysle zákona Národnej rady č. 350/1996 Z. z. o rokovacom poriadku vystúpila k návrhu poslanca Národnej rady Ivana Štefanca na vydanie zákona, ktorým sa mení a dopĺňa zákon o dani z príjmov v znení neskorších predpisov (tlač 225), ako spravodajkyňa Výboru Národnej rady pre financie a rozpočet. Uvedený návrh bol doručený poslancom Národnej rady v stanovenej lehote, čím boli splnené podmienky určené v § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady posúdil uvedený návrh a podľa legislatívnych pravidiel ho zaradil na rokovanie dnešnej schôdze. Ako spravodajkyňa v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a 68 zákona Národnej rady o rokovacom poriadku, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku a je zrejmý aj jej účel. Všeobecná časť dôvodovej správy obsahuje informáciu o jeho cieli a že je v súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná. Osobitná časť obsahuje odôvodnenie jednotlivých ustanovení návrhu. Zároveň návrh zákona obsahuje doložku zlučiteľnosti s právom Európskej únie a doložku vybraných vplyvov. Po rozprave preto odporučím, aby Národná rada Slovenskej republiky uvedený návrh zákona prerokovala v druhom čítaní. A taktiež odporučím, aby návrh zákona prerokovali tieto výbory: Výbor Národnej rady Slovenskej republiky pre financie a rozpočet a ústavnoprávny výbor. Za gestorský výbor navrhujem výbor pre financie a rozpočet. Zároveň odporúčam, aby uvedený návrh prerokovali výbory do 16. marca a gestorský výbor do 18. marca 2011. Pán predsedajúci, prosím, otvorte rozpravu k uvedenému návrhu zákona.
R. Kaliňák, podpredseda vlády a minister vnútra SR: (2009-06-16):
Predloženým vládnym návrhom zákona sa má zriadiť nový Špecializovaný trestný súd, ktorého pôsobnosť bude zameraná na boj proti korupcii a organizovanému zločinu, ktoré je stále potrebné považovať za jeden z najvážnejších spoločenských problémov. Zároveň je potrebné zabrániť vzniku právneho vákua v období po vyhlásení citovaného rozhodnutia Ústavného súdu Slovenskej republiky v Zbierke zákonov a vládny návrh zákona prijať v takom časovom horizonte, aby novozriadený Špecializovaný trestný súd mohol kontinuálne nadviazať na činnosť doterajšieho Špeciálneho súdu vrátane totožného personálneho obsadenia. Neexistencia, čo i len krátkodobá, Špecializovaného súdu na boj proti korupcii a organizovanému zločinu by znamenala vážne ohrozenie základných ľudských práv a slobôd. Preto považujem za potrebné, aby bol predložený návrh zákona v súlade s § 89 ods. 1 zákona  Národnej   rady  Slovenskej  republiky č. 350/1996 Z. z. o rokovacom poriadku Národnej rady Slovenskej republiky prerokovaný v skrátenom legislatívnom konaní. Vážené dámy poslankyne, páni poslanci, ďakujem za podporu tomuto návrhu.
Figeľ, Ján, podpredseda NR SR (2012-12-11):
S reakciou na faktické, nech sa páči, pán Uhliarik.
Bugár, Béla, podpredseda NR SR (2018-12-03):
Pán poslanec Sopko.
Klus, Martin, podpredseda NR SR (2019-11-27):
Ďakujem, pán poslanec. Neevidujem žiadnu faktickú poznámku na vaše vystúpenie, preto sa v tejto chvíli pýtam, či sa chce do rozpravy niekto prihlásiť ústne. Končím možnosť prihlásiť sa ústne. Nech sa páči, pán poslanec Fecko.
V. Veteška, podpredseda NR SR: (2003-11-11):
B. Hanzel, poslanec: Ďakujem pekne, pán predsedajúci. Tie fakty, ktoré sme si vypočuli teraz, boli naozaj zaujímavé a verím, že stoja za zamyslenie, i keď mnohí sa nad tým len usmievali, ale aby sa nestalo, že nakoniec ten úsmev bude premenený v plač. Ešte by som sa chcel spýtať pána ministra, lebo tá diskusia sa už končí. Vieme všetci, že v bankách je peňazí dosť. Máme peňazí dosť a nie je problém ich za lacné peniaze dnes požičať. Pokiaľ ja mám informáciu, tak úrok beží niekde medzi 5 – 5,5 %, čo je najnižší úrok, aký sme vôbec kedy mali. Čiže tieto peniaze dajú sa nazvať lacné peniaze dnes. Prečo potom predávame podniky, ktoré nemáme zanalyzované? Vieme, či výnosnosť týchto peňazí, ktoré dostaneme za predané podniky, bude vyššia, ako je úroková miera v bankách? To je to, o čom hovoril pán poslanec Malchárek, s čím by som, hovorím, ja súhlasil, keby sme vedeli, že ich vieme umiestniť. Ale vieme, že sme doteraz nedokázali umiestniť ani len peniaze z predaja plynární, tak pravdepodobne si teda myslím, že nám nedávajú viacej, ako je tých 5,5 % alebo 8 %. No a záverom by som vás, pán minister financií, pán podpredseda, chcel ešte takisto poprosiť, keby ste boli taký dobrý a vysvetlili nám zmysel utajenia dividend v SPP, pokiaľ si ho teda zaslúžime. Nechcem byť kritický, myslím to normálne ako serióznu otázku. Ďakujem.
Mizík, Stanislav, poslanec NR SR (2021-10-21):
Ďakujem za slovo. Pán Blaha, podľa mňa tento dátum patrí do učebníc a je to memento, áno, je to memento, ale nie ako pamätný deň. Podotýkam ako memento, memento zrady Západu. Toho Západu, do ktorého chomúta a jarma sme my Slováci strčili krk a oni z nás urobili nesvojprávnych otrokov. A aj vy, pán Blaha, a vaši predstavitelia, keď ste vládli, ste sa pchali do toho odporného jarma, ktoré ste nazvali jadro EÚ. To nevymizne z pamäti nikdy. Spomenuli ste tiež Churchilla, ale aj kráľovská rodina anglická mala sympatie k nacizmu. A tiež ste trošku zabudol na veľmi silné fašistické hnutie sira Oswalda Mosleyho v Anglicku, to tiež treba podotknúť. No nakoniec ich rozprášili, ale sprvu mali veľké sympatie kráľovských, členov kráľovskej rodiny. Takže, pán Blaha, najprv musíme vystúpiť z toho jarma a potom nech je to pamätný deň. Ďakujem.
Drdul, Dominik, poslanec NR SR (2023-05-24):
Ďakujem veľmi pekne aj za zopakovanie čísla tlače. Dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokovali ústavnoprávny výbor, výbor pre verejnú správu a regionálny rozvoj, výbor pre nezlučiteľnosť funkcií. Za gestorský výbor navrhol ústavnoprávny výbor s tým, aby výbory prerokovali návrh zákona do 30 dní a gestorský výbor do 32 dní od jeho prerokovania v Národnej rade v prvom čítaní. Zo znenia návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh ústavného zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán podpredseda, prosím, otvorte všeobecnú rozpravu.
Číž, Miroslav, podpredseda NR SR (2015-12-09):
Ďakujem pekne. Kolegyne, kolegovia, máme 16.48, je dvanásť minút do piatej hodiny, budeme hlasovať o relatívne komplikovanom návrhu zákona, odzneli rôzne pripomienky, takže na žiadosť niektorých pánov poslancov vyhlásim teraz prestávku do sedemnástej hodiny a od sedemnástej hodiny pristúpime k hlasovaniu. Po hlasovaní budeme rokovať naďalej v tomto návrhu zákona, ktorý teraz musím prerušiť. Ďakujem vám za porozumenie, o 17.00 pristúpime k hlasovaniu o prerokovaných bodoch programu. (Prestávka.) (Po prestávke.)
Glváč, Martin, podpredseda NR SR (2018-09-17):
Pán poslanec Uhrík.
Drobný, Stanislav, poslanec NR SR (2019-06-25):
Ďakujem za slovo. Vážený pán predsedajúci, vážené pani poslankyne, vážení páni poslanci, vážení prítomní, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajcu k návrhu zákona o podpore zachovania územia s rozptýleným osídlením a jeho obyvateľov (tlač 1538). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady, Výbor Národnej rady pre financie a rozpočet, Výbor Národnej rady pre hospodárske záležitosti, Výbor Národnej rady pre pôdohospodárstvo a životné prostredie a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 6. septembra 2019 a gestorský výbor do 9. septembra 2019 od prerokovania návrhu zákona v Národnej rade v prvom čítaní. Pán predsedajúci, otvorte, prosím, všeobecnú rozpravu.
Sulík, Richard, predseda NR SR (2011-06-02):
Áno, prepáčte, je to tak. Pýtam sa, kto... Otváram opäť rozpravu. A pýtam sa, kto sa chce prihlásiť do rozpravy ústne? Traja rečníci. Uzatváram možnosť sa prihlásiť do rozpravy. Pani poslankyňa Jurinová.
Laššáková, Jana, podpredsedníčka NR SR (2015-02-05):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa hlási niekto do rozpravy ústne. Nie je tomu tak. Vyhlasujem všeobecnú rozpravu za skončenú. Pani navrhovateľka, chcete niečo k tomu dodať? Nie. Pán spravodajca? Tiež nie. Prerušujem rokovanie o tomto bode programu. V rokovaní budeme pokračovať prvým čítaním o návrhu poslanca Jozefa Viskupiča na vydanie zákona, ktorým sa mení a dopĺňa zákon č. 350/1996 Z. z. o rokovacom poriadku Národnej rady v znení neskorších predpisov. Návrh zákona má tlač 1345. Návrh na jeho pridelenie na prerokovanie výborom je v rozhodnutí č. 1356. Dávam slovo poslancovi Jozefovi Viskupičovi, aby návrh zákona uviedol. Nech sa páči, pán poslanec. (Rokovanie o návrhu poslanca Národnej rady Slovenskej republiky Jozefa Viskupiča na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 1345.)
Paška, Jaroslav, poslanec NR SR (2018-11-27):
Ja len jednu takú prirodzenú poznámku k tomu, ako ste sa vyjadrili, pán predseda Kollár. Viete, ten zmysel tohto zákona sa ukázal už aj pri vašom vystúpení. Slovenská národná strana poukazuje na to, že by sa mali politici slušne správať. Chovajú sa prasce, nie ľudia, alebo sliepky. Takže pokiaľ slovník politikov bude taký, ako ste predviedli, tak možno stále je čo zlepšovať.
Svoboda, Zdenko, poslanec NR SR (2023-11-15):
Ďakujem za slovo. Ja nadviažem na vaše slová, pán poslanec, ktoré ste povedali. Dnešné zasadnutie výboru bolo aj toho dôkazom, že dokážeme nájsť spoločnú reč v tejto oblasti. Ciele sú jasne zadefinované aj programovom vyhlásení vlády a v budúcnosti budú určite podrobne rozpracované aj v podobe konkrétnych návrhov zákonov. Zdravotníctvo, bolo povedané, že je aj bude premiérskou témou. Každý jeden z nás si to uvedomuje, že túto oblasť musíme vyriešiť a zlepšiť. Týka sa to každého jedného z nás, našich, či už našich rodinných príslušníkov. Verím, že spoločne sa podarí aj prostredníctvom opozície schváliť množstvo zákonov v prospech občanov, pacientov a posunieme túto oblasť správnym smerom. Ďakujem.
P. Paška, predseda NR SR: (2008-03-28):
(Hlasovanie.) 136 prítomných, 120 za, 2 proti, 11 sa zdržalo, 3 nehlasovali. Konštatujem, že sme postúpili návrh zákona do druhého čítania.
Žiga, Peter, poslanec NR SR (2012-04-04):
Sľubujem. (Potlesk.)
Laurenčík, Milan, podpredseda NR SR (2022-03-16):
Pán poslanec, už je po siedmej, ale dokončiť myšlienku.
P. Paška, predseda NR SR: (2006-12-12):
(Hlasovanie.) 143 prítomných, 141 za, 1 bol proti, 1 nehlasoval. Tieto body zo spoločnej správy sme schválili. Ďalej.
Žiga, Peter, podpredseda NR SR (2024-04-17):
Prezentujme sa a hlasujme. (Hlasovanie.) 141 prítomných, 123 za, 16 sa zdržalo, 2 nehlasovali. Návrh sme schválili. Vážené panie poslankyne, páni poslanci, keďže sme odhlasovali v prvom čítaní vládny návrh zákona, o ktorom rokujeme v skrátenom legislatívnom konaní, chcem vás požiadať o odsúhlasenie termínu jeho prerokovania v druhom čítaní. Navrhujem, aby sme tento vládny návrh zákona, tlač 260, prerokovali po hlasovaní dnes o 17. hodine. Chcem sa opýtať, či je všeobecný súhlas. (Súhlasná reakcia pléna.) Ďakujem pekne. Konštatujem, že sme určili termín prerokovania tohto návrhu zákona. Zároveň chcem požiadať predsedov príslušných výborov, aby zvolali schôdze výborov tak, aby sme mohli o vládnom návrhu zákona v druhom čítaní rokovať na schôdzi Národnej rady tak, ako sme si určili. Ďalej prosím spravodajcu z výboru pre európske záležitosti pána poslanca Michala Stušku, aby uviedol hlasovanie o návrhu uznesenia k Výročnej správe o členstve Slovenskej republiky v Európskej únii za rok 2023, tlač 28, bod 28 schváleného programu, tlač 208. Nech sa páči, pán spravodajca. (Hlasovanie o návrhu uznesenia k Výročnej správe o členstve Slovenskej republiky v Európskej únii za rok 2023 , tlač 208.)
Viskupič, Marián, poslanec NR SR (2023-06-21):
Ďakujem pekne za slovo, pán predsedajúci. Kolega pán Blanár, ďakujem za vaše vystúpenie. No dobre, tak ja sa spýtam takto, že rozumiem, a to sme si tu už povedali aj predtým aj s pánom Muňkom, že áno, aj v tom Rakúsku častokrát tie potraviny sú lacnejšie ako na Slovensku. Súhlas, je to tak, áno. A ešte aj kvalitnejšie možno. Ale teda a je zanalyzované, že prečo to je, tak tí Rakúšania teda majú cenovú reguláciu? Lebo chceme sa teda dostať k tomu, aby boli tie potraviny lacnejšie a teda tak skopírujme to, čo tam je. Možno to bude to, že teda je väčšia podpora, hej? Možno, možno je to väčšia konkurencia. Možno je to menšia byrokracia. Ale zjavne tí Rakúšania nemajú tie ceny nižšie, lebo majú lepšiu reguláciu, hej? Toto ja sa snažím povedať, páni. Nieže ten problém tu nemáme, ale že chcete dosiahnuť to, čo Rakúsko, ale robíte to inak, ako to Rakúsko, nie dobre. No a keď už teda k tej regulácii, regulácii hovorím, no už sme tu mali systém, ktorý externe štátne určoval cenu v podstate všetkého, niekto to volal komunizmus, niekto to volal socializmus, no ale celý ten systém skončil práve ani nie na ideológii, ale hlavne na tom, že sa ekonomicky vyčerpal, že to jednoducho nefungovalo, že tie, tie nerovnováhy vnútorné aj vonkajšie boli stále väčšie a väčšie a jednoducho, že to, že to nevedelo tak fungovať. A potom vlastne ten vývoj bol vidieť úplne v tých osemdesiate a deväťdesiatom, v deväťdesiatom prvom, že sa proste ceny, ceny vyrovnávali tej, tej trhovej realite a niekde to skákalo proste v desiatkach, možno v stovkách percent, hej? Že tak to bolo celé pokrivené. Proste voči tomu trhu sa, sa nedá akoby vyhrať takýmito štátnymi zásahmi. Ale ešte raz teda, pýtam sa pána Blanára, že ako to teda Rakúšania dosahujú tie nižšie ceny? To je dôležité. Ako?
Bittó Cigániková, Jana, poslankyňa NR SR (2021-03-19):
Ďakujem, pán predsedajúci, prosím, aby ste dali hlasovať o tom, že Národná rada prerokuje predložený návrh zákona v druhom čítaní.
Taraba, Tomáš, poslanec NR SR (2022-11-09):
... starostlivosť... (povedané súbežne s predsedajúcim), budovali ste so smerákmi tú spravodlivosť ako ich štátna tajomníčka, zbehol výskumák. Ja sa vás chcem spýtať, teraz je na centrálnom registri zmlúv, keď ste, v tých dňoch nejak, jak ste končili, prišla taká zaujímavá zmluva v gescii, myslím, vášho ministerstva, je Generálne riaditeľstvo Zboru väzenskej a justičnej stráže za jedenásť celé... Koľko je to tu? ... osem milióna euro. Tá zmluva má 26 strán, z toho 24 vyčiernených. Tam nič nie je. To na divokom západe, keby robili zmluvu, tak to takto zverejnia. Ja to, ja to ľuďom dám vedieť. Pána ministra som sa pýtal, o čom tá zmluva je, povedal, že to preverujú, že nevedia, o čom to je. Tak skúste nám povedať, teda keď ste všetko povedali, o čom je zmluva, ktorá z 26 strán musí na 24 byť vyčiernená. Ďakujem.
Matovič, Igor, poslanec NR SR (2018-02-13):
Aby som umožnil reakcie, tak návrh zákona predstavím v rozprave, do ktorej sa týmto zároveň ako prvý hlásim. A je to jednoduchý návrh zákona, ktorý hovorí o tom, že deti, ktoré žijú v rizikovom v podstate prostredí, hovorí sa tomu, že sociálne znevýhodnené prostredie, by mali chodiť povinne do škôlky, lebo kým to neurobíme, dovtedy z týchto detí budeme vychovávať len ďalších poberateľov sociálnych dávok.
Lebocký, Tibor, poslanec NR SR (2012-07-31):
Keďže neprešiel procedurálny návrh, pristúpime k hlasovaniam o pozmeňujúcich návrhoch. Najskôr však dajte, prosím, pán predseda, hlasovať o bodoch spoločnej správy 1 až 6 s návrhom gestorského výboru uvedené body schváliť.
Šimečka, Michal, podpredseda NR SR (2024-01-16):
Ďakujem. Pán poslanec Šipoš.
Pellegrini, Peter, predseda NR SR (2015-03-17):
Hlasujeme o bode 30 spoločnej správy, ktorý požiadal vyňal na osobitné hlasovanie pán poslanec Hlina, odporúčanie gestorského výboru, schváliť. (Hlasovanie.) Prítomných 86 poslancov, za 79, zdržali sa 4 poslanci, nehlasovali 5. Tento bod sme schválili.
Mizík, Stanislav, poslanec NR SR (2021-04-30):
Ďakujem za slovo. Pán podpredseda, spomínali ste, prečo sa schádzame, že vraj kvôli programovému vyhláseniu vlády. No tento plagiát vlády plagiátorov je len to isté, čo už bolo. Je to utopistický kotlík prázdnych fráz, floskulí a slovnej vaty v jednom plagiáte. Táto utopistická hlúposť má temnú stránku, má indície, ktoré vedú k mysleniu si, že môže to slúžiť k obmedzovaniu slobody. Jedna vláda skončila, je tu nová. Ale aj tá vláda je len plagiát tej starej vlády. Nič sa nezmenilo, je to iba podvodná hra ako hra podvodníckeho klamára na ulici, keď hral škrupinky s guličkou a nakoniec naivní hráči prišli o peniaze, ktoré vsadili. Škrupinky sa pomenili, poposúvali a výsledok bol podvod. Správne ste aj definovali vzťah Sulík a Matovič. Pomstychtivý náčelník statusov Matovič mu to vráti. Príde nevyhnutne ku konfliktu. Ďakujem.
Poliačik, Martin, poslanec NR SR (2014-11-08):
Martin, je veľmi dobré, že si rozprával celý čas o tom, ako vyzerajú tie dve vrstvy, ako vyzerá tá maska, ktorá je vpredu, a ako vyzerá to reálne dianie, ktoré je za ňou. Ono v budhizme existuje také řčení, sa to povie príslovie po slovensky, že nasadzujeme si zlatú masku Budhu a toľko sa naňho hráme, až sa ním jedného dňa staneme. A toto je presný opak. Tu tá žieravina zvnútra leptá tú masku z druhej strany. A čím viacej sa snaží ten nositeľ si ju pritláčať na tú znetvorenú tvár, tak tým viacej tá žieravina zvnútra preráža, páchne a ukazuje svoju pravú podobu. A to je presne proces, ktorý, dúfam, sa začal a ktorý budeme teraz sledovať, že vďaka práve ľuďom, ako sú tí, ktorí poukázali na dianie v piešťanskej nemocnici, sa ozvú aj ďalší, že práve vďaka ľuďom, ktorí zistili, že už nie je možné ďalej mlčať, sa dozvieme o ďalších kšeftoch, o ďalších machináciách, o ďalších kamarátšaftoch, a tá mapa sa vyskladá. A keď sa toto stane, tak na rozdiel od toho budhistického príkladu, keď človek sa chce stať čo najlepším, pričom tým pádom sa na niečo dovtedy hrá, až sa ním stane, tak tuto tá maska spadne. Rozožerie ju tá choroba zvnútra.
P. Hrušovský, predseda NR SR: (2004-10-20):
(Hlasovanie.) 143 prítomných, 141 za, 1 proti, 1 sa zdržal. Schválili sme návrh.
Paška, Pavol, predseda NR SR (2012-09-11):
Hlasujeme. (Hlasovanie.) 142 prítomných, 82 bolo za, 2 proti, 58 sa zdržalo. Tieto body sme schválili.
Laššáková, Ľubica, poslankyňa NR SR (2021-05-03):
Ďakujem pekne za slovo, pán predsedajúci. Veľa vecí z toho, čo tu odznelo, Dušan, ja budem mať pripravené v rozprave, do ktorej sa určite prihlásim, ale chcela by som nadviazať, hovoril si, že v kultúre sa neudialo nič. Tak toto je taká obrovská pravda, ako si len mohol povedať. Skutočne v tej praktickej živej kultúre sa neudialo nič, pretože vieme, že tá kultúra nemohla žiť. Ľudia v nej pracujúci však doslova padli na kolená a tí žiť potrebujú napriek tomu, či môžu hrať, či môžu robiť koncerty, alebo nie. To, že sa, to, že sa nedalo hrať, rešpektujeme, samozrejme, akceptujeme, nemôžem ale rešpektovať, že nemáme plán, ako po pandémii začať. Toto bol zmysel, toto je vlastne alfa a omega Plánu obnovy a odolnosti, pripraviť financie, pripraviť projekty, zapracovať ich. My už sme mali mať vlastne v programovom vyhlásení vlády Plán obnovy a odolnosti, nemáme. Absolútne nie je pripravený Plán obnovy pre kultúru, to nie je žiadna novinka, v nejakej podkapitole sa tam nachádza 213 mil. eur na obnovu verejných budov, ktoré sú historickými kultúrnymi pamiatkami národnými. Keď som sa v piatok pani ministerky pýtala, že nech aspoň povie zoznam alebo predstavu, ktoré to budú budovy, tak odpovedať nevedela, nakoniec jedinú informáciu som sa dozvedela od ministra kulltú... od ministra sociálnych vecí pána Krajniaka, ten povedal, že áno, bude to 100 budov. Takže skutočne veľa vecí poviem v mojom vystúpení. Pokiaľ ide o obnovu hradov, ktorá sa robila naozaj desať rokov, dopoviem... (Prerušenie vystúpenia časomerom.)
Hlina, Alojz, poslanec NR SR (2013-06-26):
Vážená pani predsedajúca, vážená pani ministerka, vážené kolegyne, kolegovia, keď sa raz budem sám seba pýtať, alebo aj možno deti sa ma spýtajú, možno sa ma niekto spýta, že kde som bol, keď sektári spolu s eštebákmi okrádali chorých ľudí tejto krajiny, tak odpoviem: Bol som v tej budove, kde sa to dialo, bol som pritom a robil som, čo sa dalo. To môžem povedať a chcem aj teda, som poprosil pána Mihála, nech ma pustí, viete, chcem dať tomu takú impresiu, že prečo si to myslím, to, čo som povedal, že čo som mohol, som urobil, som hovoril, interpeloval, snažil sa vysvetliť, nuž ešte som nejakú 3D plasticitu tomu dal. Mne sa to v zásade, poviem pravdu, ani nechce. Ja som tu minule rozmýšľal, že čo môžem urobiť, no urobím to, že vám vysvetlím, pani ministerka, ešte raz a posledný raz, že sa to nerobí, v lekárskom oblečení, prihlásim sa ešte raz, poviem to v lekárskom. Nie kvôli kamerám, vidíte, nie je tam žiadna, kvôli vnútornému pocitu, že som urobil, čo som mohol. Že ste vy zo mňa urobili tohto, že či som, alebo nie som šašo, vy ste ho zo mňa urobili. Lebo nepočúvate, nepočúvate na argumenty, nikto tu nepočúva na argumenty. Takže chcem sa prípadne ľuďom, ktorí, aj včera to tu celkom vecne zaznelo od pána Fronca, že ako by sme si mali parlament vážiť. Čiže ja účelovo, len a len kvôli tejto príležitosti môj príspevok v ústnej rozprave, do ktorej sa prihlásim ústne, predvediem v lekárskom oblečení, v autentickom lekárskom oblečení z nemocnice od tých ľudí, ktorí sú tam, ktorí to vidia, ktorí to vnímajú, to, čo vy tu stvárate. Lebo vy tu stvárate! Čiže naozaj sa pokúsim zodpovedať, že prečo sektári sa rozhodli spolu s eštebákmi okradnúť chorých ľudí a ľudí tejto krajiny prostredníctvom tohto parlamentu. Ďakujem pekne.
Janckulík, Igor, poslanec NR SR (2023-11-15):
Vážený pán predseda Národnej rady, vážení páni ministri, kolegyne, kolegovia, dovoľte mi, aby som reagoval na vystúpenie môjho kolegu. Ďakujem, Martin, že si pomenoval problémy v oblasti dopravy, tam ťa len trošku opravím, čo sa týka cestnej dopravy, lebo cestná doprava, znova, to je moja srdcovka, a tam si spomínal, že Slovenská správa ciest má takmer 1 800 mostov, ktoré sú v havarijnom stave. Slovenská správa ciest má zhruba 600 mostov, ktoré sú v stave zlý, veľmi zlý alebo havarijný stav, to znamená päťka, šestka, sedmička, a 1 100 mostov máme takisto v päťke, šestke, sedmičke, ale tieto mosty patria pod ces... na cestách II. a III. triedy, to znamená, že patria pod samosprávne kraje. Samozrejme, tieto samosprávne kraje nebudú mať veľké financie, aby mohli opravovať tieto mosty na cestách II. a III. triedy, ale treba povedať, že za to môže aj trošku štát, lebo keďže nemáme diaľnice, rýchlostné cesty a cesty I. triedy sú preťažené, tak automaticky doprava sa presúva na tieto cesty II. a III. tretej triedy, samozrejme, na to sú nie stavané. Ideálne by bolo, keby sa aj vážili napríklad kamióny, ktoré prepravujú drevnú hmotu, a nedochádzalo by k poškodzovaniu týchto mostov. Čo sa týka tých 600 mostov, Slovenská správa ciest, čo má v správe, tak na to by sme potrebovali zhruba miliardu eur, čo je obrovská suma, a nehovorím o tých ďalších mostoch, 1 100 mostoch. Spomeniem napríklad most ponad Oravskú priehradu, potrebujeme rekonštruovať, ktorý je v šiestom stupni a VÚC-ka potrebuje na opravu tohto mostu až 20 miliónov eur, to je neskutočná suma a VÚC-ka na to peniaze nebude mať, tak dúfam, že štát bude musieť pomôcť, lebo, ako som spomínal, tieto cesty dvojky a trojky a tieto mostné objekty sú... (Prerušenie vystúpenia časomerom.)
Pellegrini, Peter, predseda NR SR (2015-06-15):
Ďalší prihlásený, posledný v rozprave je pán poslanec Viskupič, nech sa páči.
Laššáková, Jana, podpredsedníčka NR SR (2015-05-07):
Panie poslankyne, páni poslanci, poprosím vás, aby ste zaujali svoje miesta, lebo pristúpime k hlasovaniu. Keďže je jedenásť hodín, podľa schváleného programu pristúpime k Vyhláseniu Národnej rady Slovenskej republiky k 70. výročiu skončenia druhej svetovej vojny a víťazstva nad nacizmom a fašizmom , tak ako sme si to schválili na poslaneckom grémiu, a preto uvedený materiál bol vypracovaný na základe dohody poslaneckých klubov a vychádza zo záverov z poslaneckého grémia. Návrh uznesenia je uverejnený pod tlačou 1543 a všetci ho máte rozdaný v laviciach. Prosím poslanca Ľubomíra Petráka, aby materiál predniesol. Nech sa páči, pán poslanec.
Baránik, Alojz, poslanec NR SR (2020-07-15):
Ďakujem ti, pán kolega Viskupič, za kultivované vystúpenie na obranu iných ústavných práv, ako sú tie, ktoré z nízkych popudov tu prezentujú ľudia okolo Mariana Kotlebu. Ten problém je ten, že tu dochádza k stretu základných ústavných práv, a pre tých, ktorí sú právnici, je zjavné, že neexistuje hierarchia ústavných práv. Všetky ústavné práva sú postavené na roveň. A tak, ako je umelé prerušenie alebo umelé ukončenie tehotenstva upravené doteraz, tak je tým vytvorený, vytvorená jemná rovnováha, ktorú by bolo najlepšie nenarušovať, pretože nie je to jednoduchý problém. A tí, ktorí narušujú túto rovnováhu, si musia uvedomiť, mali by si uvedomiť, že narušujú spoločenskú rovnováhu celú, a to sú veľmi vážne veci. V krajinách, ktoré sú oveľa rozvinutejšie, pokiaľ ide o ochranu základných ľudských práv, a ktoré sú konzervatívnejšie, ako je Slovensko, napríklad Spojené štáty, je táto úprava obdobná, ako je u nás, dlhodobo platná a je rohodnu... bolo rozhodnuté v 70. rokoch minulého storočia a nikomu sa nechce ísť do jej zmeny, pretože rovnováha spoločnosti je dôležitejšia ako nejaké primitívne politické ciele.
Kollár, Boris, predseda NR SR (2023-05-18):
Prosím, prezentujme sa a hlasujeme. (Hlasovanie.) Prítomných 146, za 103, 21 proti, 21 sa zdržalo, 1 nehlasoval. Konštatujem, že sme tento návrh schválili. Teraz pristúpime k hlasovaniu o návrhu skupiny poslancov na schválenie stanoviska k zákazu spaľovacích motorov na úrovni Európskej únie od roku 2035 (tlač 1712). Dávam slovo spravodajcovi z výboru pre hospodárske záležitosti poslancovi Petrovi Vonsovi, aby hlasovanie uviedol. (Hlasovanie o návrhu skupiny poslancov Národnej rady Slovenskej republiky na schválenie stanoviska k zákazu spaľovacích motorov na úrovni Európskej únie od roku 2035 , tlač 1712.)
Pollák, Peter, poslanec NR SR (2014-04-02):
Ďakujem pekne. Na úvod teda chcem povedať, že som rád, že ste ocenili moje snaženie a napriek mnohým bariéram, podarilo sa urobiť kus dobrej roboty. Zároveň je potrebné povedať to, že pokračovali sme vlastne vo veciach, ktoré ste naštartovali vy a je, je úplne jedno, kto naštartuje, alebo kto realizuje proste dobré veci. Dobré je, že v podstate sa pokračuje vo veciach, ktoré sú správne. Ku kupovaniu hlasov chcem povedať to, že ja som privítal to, že vaši dvaja odvážni členovia vášho klubu išli konečne z politiky, ako jediní pozrieť, ako to prebieha vo volebných komisiách. Som rád, že aj vy bojujete proti kupovaniu hlasov. Je podlé od akéhokoľvek kandidáta, ktorý sa snaží získať verejnú pozíciu na základe nelegálneho, protizákonného vedenia kampane. A teda veľmi rád som, že členovia vášho klubu, sa pripojili k tomuto boju a išli do volebnej komisie. Tak ako aj pán Martvoň povedal, mám však výhrady k akémukoľvek obmedzeniu volebného práva a myslím si, že to je nebezpečné. Lebo ak pristúpime k akémukoľvek obmedzeniu volebného práva ktorejkoľvek skupiny na základe nejakých kritérií, tak potom neskončíme tam a pôjdeme ďalej. Čiže, vytvárame iba predpoklady potom na to, aby sme to obmedzenie volebného práva použili aj na iné skupiny obyvateľstva ako len na dnes, teda aj predmetom vašej diskusie boli negramotní ľudia. Čiže som proti akémukoľvek obmedzeniu volebného práva.
Blaha, Ľuboš, poslanec NR SR (2014-11-10):
Pán Lipšic, opäť ste tu zopakovali svoje konšpirácie, na ktoré nemáte naozaj dôkazy. Ale, viete, najlepšie na konšpiráciách je, že vlastne ony de facto z osobnej podstaty odmietajú svoje vyvrátenie. To znamená, v tejto konšpirácii, v tejto bubline je zakomponovaná Penta akože a akože Pavol Paška. No, lenže Pavol Paška povie, že to tak nie je, tak poviete, há, však on je v tom zakomponovaný. Keď poviete, Penta že v tom nie je, tak vy tu čítate stanovisko Penty? Ono sa to vlastne nedá vyvrátiť de facto. Takto ste si to pekne nastavili. To je čaro každej konšpirácie. Ja sa len čudujem tomu, že vy ako právnik do takýchto konšpirácií idete. Viete dobre, že v každom súdnom procese by vás vysmiali, lebo nemáte žiadne dôkazy a iba fabulujete. A hrozné je to, že napriek tomu, že ste urazili polovicu Slovenska, ktorá dôveruje SMER-u, a sú to slušní ľudia, vrátane nás, čo tu sedíme, tak napriek tomu ste neni schopný sa ospravedlniť a ani ste sa nevenovali tomu, čo ste hovorili o tom Belize. O tom je to tu teraz. Vôbec! Zrazu o Cypre, zrazu už nie o Belize. Jednoducho len šírite konšpiračné teórie. Ale čo je najsmutnejšie, vy zo seba robíte martýra. Ja neviem, čo vy máte s podsvetím a prečo sa bojíte o svoju rodinu. Ale je hrozné, pokiaľ vy tieto špinavé metódy, a s pánom Hlinom, používate na predsedu parlamentu a chcete ohrozovať jeho rodinu. To sa chcete mstiť za to, čo vám robí podsvetie? Alebo za vaše aktivity v podsvetí? Viete, ja vám poviem jedno. Vy pre mňa nie ste dôveryhodný a ten dôvod je veľmi jednoduchý. Vy ste boli ministrom v čase, keď sa diala Gorila. Nikto bližšie nemá k Pente ako vy. (Potlesk.)
Kollár, Boris, predseda NR SR (2022-09-28):
Prosím, prezentujme sa a hlasujeme. (Hlasovanie.) Prítomných 143 poslancov, za 36, proti 1, zdržalo sa 103, nehlasovali 3. Konštatujem, že Národná rada sa uzniesla, že nebude pokračovať v rokovaní o návrhu zákona. Pokračujeme v hlasovaní o bode 58 programu. Je to prvé čítanie návrhu poslancov Viskupiča a Halgašovej na vydanie zákona, ktorým sa dopĺňa zákon č. 222/2004 Z. z. o dani z pridanej hodnoty, tlač 1172. Prosím, pán poslanec Lehotský, aby ste uviedli hlasovanie. (Hlasovanie o návrhu poslancov Národnej rady Slovenskej republiky Mariána Viskupiča a Jarmily Halgašovej na vydanie zákona, ktorým sa dopĺňa zákon č. 222/2004 Z. z. o dani z pridanej hodnoty v znení neskorších predpisov , tlač 1172.)
B. Bugár, podpredseda NR SR: (2005-05-25):
(Hlasovanie.) Prítomných 132, za 40, proti 14, zdržalo sa 74 poslancov, nehlasovali 4. Tieto návrhy pána poslanca sme neschválili. Nech sa páči.
Zmajkovičová, Renáta, podpredsedníčka NR SR (2014-10-30):
Teraz vystúpi v rozprave pani poslankyňa Kiššová. Nech sa páči.
B. Bugár, podpredseda NR SR: (2002-11-06):
(Hlasovanie.) Prítomných  je 130 poslancov, za návrh 100, proti 18, zdržali sa 12. Konštatujem, že Národná rada pridelila návrh zákona výborom, určila gestorský výbor a lehotu výborom na prerokovanie tohto návrhu v druhom čítaní. Nech sa páči. Budeme pokračovať ďalším zákonom a hlasovaním o novele zákona o dani z pridanej hodnoty, tlač 74. Nech sa páči, pán spravodajca.
Žiga, Peter, podpredseda NR SR (2024-02-07):
Na vaše vystúpenie evidujem deväť faktických poznámok. A ako prvá pani, pani poslankyňa Gažovičová, nech sa páči.
J. Halecký, poslanec: (2006-12-08):
Predpokladám, že je neodškriepiteľné, keďže hovoríme o štátnom rozpočte, že nárast vyše 9 % je vyšší zhruba o 20 až 30 % ako v predchádzajúcom období a v globálnom ukazovateli sa blížime k výdavkom na zdravotníctvo, ktoré sú porovnateľné so Spojenými štátmi americkými, so Švédskom a s Nemeckom. Je to síce iba štartovné číslo, uvidíme, ako to bude v nasledujúcich mesiacoch, čo ani ja neviem odhadnúť, čo bude v máji, ale pokiaľ by sa nastúpil trend, že sa bude pokračovať v odvodoch 5 % , myslím si, že potom už bude diskusia dosť ťažká. Chcel by som sa dotknúť toho, že reštrukturalizácie v zdravotníctve musí robiť každá vláda a žiadna vláda sa im nevyhne. Niektoré kroky z predchádzajúceho obdobia, myslím si, že neboli veľmi dobre urobené, či už ide o reformný krok presunu riadenia zdravotníctva na VÚC a na samosprávu, predpokladám, že to nebude šťastný krok, pretože tieto odovzdávajú nemocniciam a ostatné zdravotnícke zariadenia farmaceutickým firmám a tým nikdy nemôže ísť o spokojnosť občanov a o správne fungovanie. Druhý krok nadspotreba liekov. Je to fenomén, ktorý je dvakrát vyšší, ako je v českej krajine, s ktorou sa často porovnávame, a neurobila, žiaľbohu, s tým žiadna vláda zásadný krok. Ide o to, že tam vždy rozhodujúcim je lekár. Čiže vytvoriť nejaký systém, aby spotreba a predpisy liekov neboli vo vyššom rozsahu, a toto už je zásada vnútri rezortu zdravotníctva, vnútri nemocnice, vnútri ambulancie, kde sa musí urobiť poriadok.
Laššáková, Jana, podpredsedníčka NR SR (2014-11-10):
Pán poslanec Valocký.
Jurinová Erika, podpredsedníčka NR SR (2013-12-04):
Takže prerušíme?
B. Bugár, podpredseda NR SR: (2004-06-17):
(Hlasovanie.) Prítomných je 134 poslancov, za 68, proti 50, zdržalo sa 15, nehlasoval 1. Konštatujem, že Národná rada schválila tento procedurálny návrh. Ďakujem, pán poslanec. Budeme teraz hlasovať v druhom čítaní o návrhu poslancov Národnej rady Slovenskej republiky Branislava Opaterného a Ivana Šimka na vydanie zákona, ktorým sa mení a dopĺňa zákon č. 515/2003 Z. z. o krajských úradoch a obvodných úradoch a o zmene a doplnení niektorých zákonov (tlač 580). Spoločným spravodajcom je pán poslanec Abrhan, nech sa páči, máte slovo.
M. Dzurinda, predseda vlády SR: (2001-10-04):
Uvediem vám iný príklad. 27. septembra tohto roku, teda len pred niekoľkými dňami zmienená pani poslankyňa zorganizovala na pôde Európskeho parlamentu seminár pojednávajúci o témach, na ktoré sa pýtate. Mám informáciu, že bol pozvaný pán Jan Marinus Wiersma, ktorý, ako viete, je spravodajcom Európskeho parlamentu pre Slovensko, že bol pozvaný pán veľvyslanec Rochel. Vážená pani poslankyňa, ani jeden, ani druhý sa tohto seminára nezúčastnili, ale zúčastnili sa tam pracovníci ministerstva zahraničných vecí, ktorí prídu, vypočujú, odpovedia, ponúknu argumenty. A toto je absolútne profesionálne a náležité postaveniu alebo obsahu hlasov, na ktoré sa vo svojej otázke pýtate. Preto len zodpoviem, ak budeme neprofesionálni, ak budeme nasadzovať ťažké kalibre na hlasy, ktoré si to zďaleka nezaslúžia, my vlastne len dáme týmto hlasom váhu. A podľa môjho názoru, bola by to hrubá politická chyba a vlastne Slovensku by sme škodili, a nie pomáhali. A myslím, že treba pomáhať.
M. Hort, podpredseda NR SR: (2009-06-17):
Teraz pán poslanec Jan Kvorka s faktickou poznámkou, nech sa páči.
P. Prokopovič, poslanec: (2001-10-03):
„V súlade s § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky Národná rada Slovenskej republiky prerokuje návrh zákona v druhom čítaní.“ J. Migaš, predseda NR SR: Prezentujme sa a hlasujme. Hlasujeme. (Hlasovanie.) Prítomných je 104 poslancov, za 77, proti 5, zdržalo sa 19, nehlasovali 3. Konštatujem, že sme tento návrh schválili. Druhé hlasovanie.
Danko, Andrej, predseda NR SR (2019-02-05):
Prosím, prezentujme sa a hlasujme o skrátení lehoty. (Hlasovanie.) Prítomných 139, za 75, proti 43, zdržalo sa 21. Konštatujem, že sme uvedený návrh schválili.
Laššáková, Jana, podpredsedníčka NR SR (2015-06-23):
Ďakujem pekne, pán predseda vlády. Na vaše vystúpenie s faktickými poznámkami deviati páni poslanci. Končím možnosť prihlásiť sa s faktickými poznámkami. Nech sa páči, pán poslanec Poliačik. A ešte pán poslanec Blanár. Pán poslanec Blanár bol posledný, aj pán poslanec Hraško, Kuffa a pán poslanec Blanár je posledný. Končím možnosť. Pani poslankyňa Zmajkovičová? Tak pani poslankyňa Zmajkovičová posledná. Končím možnosť prihlásiť sa s faktickými poznámkami. Nech sa páči, pán poslanec Poliačik.
Grečková, Lea, poslankyňa NR SR (2015-11-12):
Pán predseda, keďže sme hlasovali... (Prerušenie vystúpenia predsedajúcim.)
Glenda, Tibor, poslanec NR SR (2018-09-11):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní.
Ľ. Martinák, poslanec: (2008-05-20):
Poukázal o. i. aj na škandalóznu „starostlivosť“ bývalého predsedu vlády pána Mikuláša Dzurindu o svoje pozemky. Poukázal aj na prax predchádzajúcej vlády ohľadom vážnych reštitúcií. Ale predovšetkým chcem vyzdvihnúť to, že dopodrobna rozobral návrh nariadenia vlády Slovenskej republiky, a to ohľadom podrobností o postupe Slovenského pozemkového fondu pri poskytovaní náhradných pozemkov. Ja som počítal, pán poslanec Zsolt Simon, že práve o tom nariadení vlády podrobne vysvetlil pán Záhumenský, že sa mu poďakuješ a nebudeš, ako u teba je zvykom utekať, pred kamery a zavádzať slovenskú verejnosť. Ďakujem.
P. Paška, predseda NR SR: (2008-04-11):
Vyhlasujem krátku prestávku do 11.30 hod. a o 11.30 hod. budeme hlasovať o prerokovaných bodoch. Poprosím, pán kolega, aby sa mohli páni poslanci, pani poslankyne vrátiť do sály, chvíľočku, krátku prestávku. (Prestávka.) (Po prestávke.)
Šefčík, Marek, poslanec NR SR (2020-11-05):
Ďakujem. Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre zdravotníctvo. Ďalej aby za gestorský výbor určila hlasovaním Výbor Národnej rady pre zdravotníctvo a aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní.
Kyselica, Lukáš, poslanec NR SR (2021-06-24):
Keďže sa končí rozprava a už poobede budú iné, kvôli programu ja som tu pánovi Richterovi sľúbil, že sa vyjadrím k tomu stanovisku Ústavného súdu, ktorý on hovoril. Takže išlo tam o odvolanie bez udania dôvodu, týkalo sa to zákona č. 73/1998 Z. z., týkalo sa to železničného policajta, vlastne ta... bolo to ustanovenie, tak jak pán Saloň hovorí, o odvolávaní bez udania dôvodu a bolo to napadnuté na Ústavnom súde, ale Ústavný súd tam posudzoval hlavne nie to odvolanie, ale podľa zákona tam sa vyžadoval aj dôležitý záujem služby, nadriadeného previesť toho iného na inú funkciu. A tento zákon nepozná ten pojem dôležitého záujmu, ale kto bude chcieť o tom diskutovať, tak sa môžme o tom pobaviť osobne, alebo tu bude druhé čítanie a môžme to rozobrať. Ja hovorím, som prístupný na hocijakú diskusiu. Teším sa aj na mimorezortné, ktoré pôjde z vlády, a budem sa odborne baviť o všetkých pripomienkach. Ďakujem.
Číž, Miroslav, podpredseda NR SR (2015-01-28):
Prepáčte, pán kolega, trošku mi uniká súvis medzi prerokovaným bodom programu a odvolávaním prípadne ministra, ale zvážte, do akej miery budeme rešpektovať rokovací.
Pollák, Peter, poslanec NR SR (2024-01-23):
Ďakujem pekne za slovo, pán predsedajúci, a ďakujem aj vám, pán Spišiak, za opis konkrétnej problematickej veci v rámci návrhu zákona. Takéto veľké zmeny v rámci Trestného zákona rozhodne nepomôžu našej krajine. V rámci tohto návrhu zákona meníme mnoho vecí, ktoré budú znemožňovať vykonávanie práva na Slovensku. A práve vaša rozprava opisuje, ako bude do budúcnosti okrem iného ďaleko problematickejšie rozkladať zločinecké skupiny, pretože aj tým najväčším gaunerom, gaunerom bude hroziť len pár rokov za mrežami. A to si už potom nižšie postavený člen nejakej zločineckej skupiny veľmi rozmyslí, či sa mu oplatí hovoriť a kriminalizovať jeho nadriadených. Zároveň práve vďaka takto dlhej rozprave prezeráme návrh zákona odhora dole, sprava doľava a vďaka tomu sa dozvedáme stále viac o snahe súčasnej koalície upraviť systém tak, aby im na sto percent vyhovoval. Zrušenie špeciálnej prokuratúry, aby ich nemal kto vyšetrovať, menšie tresty pre kriminálnikov za korupciu, podplácanie či ekonomické trestné činy, aby si ich ľudia neposedeli dlho, premlčacie lehoty, aby sa ich ľudia prestali vyšetrovať. Toto je len špička toho, čo robia. V návrhu zákona je aj v realite skrytých veľmi veľa článkov, ktoré cielia na pomoc úzkej skupine elít blízkych vládnej koalícii. Takto by sa ale zákony robiť nemali. Ďakujem.
K. Sárközy, poslankyňa: (2010-03-04):
Prečo som vystúpila? Preto, lebo v roku 2005 som mala možnosť a česť zúčastniť sa pri prerokovaní a pri príprave zákona o rodine. Musím povedať, že to bol dôležitý zákon. Rodil sa ťažko, pretože boli tam niektoré časti, ktoré v zákone o rodine boli ešte z roku 1961. Ešte v roku 2001 tam boli pasáže o tom, že výchovu detí v rodine zabezpečuje Socialistický zväz mládeže. Vtedy sme sa pokúšali o obšírnejšiu novelu a priznám sa úprimne, že aj túto problematiku sme chceli riešiť v zákone o rodine, ale bola tam jedna čarovná veta, nebolo politickej vôle na to, aby sa aj táto situácia vyriešila. Takže vítam túto novelu a vítam to hlavne kvôli tomu, pretože deti sú najzraniteľnejšie, nemôžu za to, že ich rodičia sa nezhodnú a nedohodnú. Takže pokiaľ inde vo svete funguje takáto možnosť, že o deti aj po rozvode sa môžu starať aj otcovia, aj matky, treba spraviť všetko pre to, aby sa to vytvorilo aj na Slovensku. A priznám sa úprimne, že som bola prekvapená, keď som prečítala dôvodovú správu o tom percente z podielu zo všetkých jednorodičovských rodín, v roku 1990 otcovia boli zastúpení 16,5 % a myslela som si, že táto tendencia stúpa, ale na moje prekvapenie, takmer o desať rokov neskôr v roku 2001 je to už len 13,10 %. Niežeby sme nie my, ale teda súdy rozhodovali tak, že aj v prospech tých otcov, ale na Slovensku je to trošičku ešte konzervatívnejšie. Takže budeme hlasovať za túto novelu zákona. Žiaľbohu, treba povedať, že ste optimisti a realisti, páni poslanci, ktorí to predkladáte. Poznáme asi osud tohto zákona, ale ja by som aj touto cestou chcela vyzvať poslancov aj vládnej koalície, keď chcú spraviť dobro pre rodinu, je tu pani poslankyňa Tóthová, ktorá vždy vyzdvihuje túto situáciu v rodinách a niektorými zákonmi, ktoré predkladá, chce túto situáciu riešiť, tak máte možnosť zahlasovať za tento návrh zákona v dobro detí, ktorých sa to týka a v prospech rodín, pretože rodina je najmenšia bunka a keď chceme, aby sa Slovensko posunulo trošičku pozitívnejšie, tak musíme to začať od raného, útleho detstva a od rodiny. Ďakujem pekne. (Potlesk.)
P. Paška, predseda NR SR: (2010-04-27):
(Hlasovanie.) 84 prítomných, 74 za, 2 proti, 4 sa zdržali, 4 nehlasovali. Pripomienky sme neschválili. Teraz budeme hlasovať alebo budeme pokračovať...
Paška, Pavol, predseda NR SR (2012-11-19):
Dámy a páni, poprosím vás, aby sme sa prezentovali a zistili sme, či sme uznášaniaschopní. (Prezentácia.) Prítomných je 69 poslancov. Konštatujem, že Národná rada nie je uznášaniaschopná. Odkladám začiatok 10. schôdze nazajtra na 9.00 hod. ráno. Ďakujem. (Reakcie z pléna.) Páni, nemáme schôdzu, k čomu chcete procedurálne návrhy dávať? Nech sa páči. Len informácie poprosím. Pán poslanec Fronc.
Jurinová, Erika, podpredsedníčka NR SR (2014-06-26):
Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto do rozpravy prihlásiť ústne. Nie je tomu tak. Takže vyhlasujem všeobecnú rozpravu za skončenú. Stanovisko zaujať navrhovateľ nemieni. Pán spravodajca rovnako nie. Takže opäť prerušujem rokovanie o tomto bode programu. A pokračujeme prvým čítaním o návrhu poslanca Národnej rady Slovenskej republiky Alojza Hlinu na vydanie zákone zákona, ktorým sa dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov . Návrh zákona je pod tlačou 1075. Návrh na jeho pridelenie na prerokovanie výborom je v rozhodnutí č. 1077. Nech sa páči, pán poslanec Hlina, uveďte svoj návrh.
P. Paška, predseda NR SR: (2008-05-20):
Pán poslanec Simon, reakcie.
Lazár, Ladislav, poslanec NR SR (2011-07-06):
Ďakujem pekne, pán podpredseda. Napriek tomu, že som takmer stratil slovo, tak som si ho udržal a verím, že poviem všetko, čo k tomuto zákonu by som chcel povedať. Vážené dámy, páni, kolegyne, kolegovia, pán minister, zaznelo tu viacero pripomienok, resp. príspevkov k tomuto zákonu. Tie príspevky by som hodnotil z takých dvoch rovín. Je to skôr z takej tej lekárskej roviny. Ja nie som lekár, a práve preto by som chcel o tomto zákone rozprávať v prvom rade ako potencionálny pacient, ktorým sme my všetci. Pán podpredseda, počkáme?
Hort, Milan, podpredseda NR SR (2010-10-13):
Ďakujem. Faktické poznámky, pán poslanec Ondrej Dostál, ďalej, pán poslanec Juraj Blanár. Uzatváram možnosť prihlásiť sa s faktickou poznámkou na vystúpenie predrečníka. A slovo má pán poslanec Ondrej Dostál. Nech sa páči.
Poliačik, Martin, poslanec NR SR (2014-11-09):
Je, je veľmi zaujímavé, je veľmi zaujímavé naozaj... (Reakcia z pléna.) Igor, necháš ma? Je veľmi zaujímavé sledovať, že aj tá únava už robí svoje, že ľuďom padajú tie bariéry pomaly, hej. Aj pán Blaha už sa pomaly ukázal, že, že kde končí jeho tá maska, toho intelektuála, a začína toto bezcharakterné dieťa, ktoré je za ňou. A teraz príde naozaj vážna informácia, to znamená, že okrem možnej škody milióna, ktorá by mohla byť, keby sa na to nebolo prišlo, je tu ďalšia škoda 250-tisíc. To sa zhodneme, to sa zhodneme. Mohla byť. Ale podľa dikcie platnej zmluvy, pán Blaha, tá škoda je stále platným právnym stavom. Kým tá zmluva nie je zrušená. A môže byť zrušená, len ak mám naozaj nadštandardný vzťah s tým človekom, ktorý je na druhej strane. Lebo keď mám napísanú zmluvu, že niekomu niečo predám a on pristúpil na do dobrovoľne, tak ja by som bol blbec, samozrejme, povedať, že už ti to predávať nebudem, lebo však ty si s tou sumou na začiatku súhlasil a dokonca to bolo cez elektronickú aukciu. A ešte stále sa neodpovedalo na ďalšie otázky, to znamená, ako sa mohlo stať, že tie dve firmy dali neštandardne, neštandardné číslo, úplne rovnakú sumu vo verejnom obstarávaní bez toho, aby to bolo dopredu dohodnuté. Ďalšie otázky, koľko reálne stoja tie ultrazvuky, ktoré boli obstarávané tou istou firmou v trenčianskej nemocnici. A, pán kolega Lipšic, jedno, čo ma mrzí, je, že aj ten posledný človek, u ktorého som si myslel, že ešte existujú ideály, sa teraz ukázalo, že žiadne nemá.
Laššáková, Jana, podpredsedníčka NR SR (2015-05-26):
Panie poslankyne, páni poslanci, pokračujeme v prerušenom rokovaní hlasovaním v prvom čítaní o návrhu skupiny poslancov Národnej rady Slovenskej republiky na vydanie zákona o hospodárení nezávislých poslancov Národnej rady Slovenskej republiky a financovaní ich činnosti a o zmene a doplnení niektorých zákonov v znení neskorších predpisov (tlač 1515, bod 60 schváleného programu). Poprosím spravodajcu pána Jozefa Bobíka, aby hlasovanie uviedol. Nech sa páči (Ruch v sále.), a poprosím vás, páni poslanci, o pokoj v rokovacej sále, aby sme mohli hlasovať. Nech sa páči, pán spravodajca.